107 



er en meget talrig Fugl, men da den lever for adspredt til at 

 kunne tages med Ketsjer, og den ikke er stor nok til at betale 

 et Skud, faar den altid Lov at leve i Fred heroppe. Der dræ- 

 bes vist af Mennesker her ikke ti om Aaret. 



I de sidste Dage, vi har aabent Vand, kommer altid vældige 

 Skarer Havlitter (Pagonetta glacialis) trækkende nordfra og slaar 

 sig ned paa Havnen for en halv eller hel Dag. De er meget sky 

 og ikke til at komme paa Skudhold. 



Nu er det paa den Tid, at Søkongerne (Mergulus alle) der- 

 ude i Fjeldene ved Kysten rejser bort, og samme Dag, de er 

 borte, har jeg Falken her jagende efter vore Vadere og Sne- 

 spurvene, der holder til ved Huset. Vaderne er nu forstærkede 

 med Ungerne, men Falken tager mange. Samtidig er Knorte- 

 gæssene (Anser torqvatus) udvoksede og kommer hertil, hvor de 

 gaar og græsser, inden de trækker sydover; vi faar saaledes vore 

 Julegæs paa denne Tid ; da det imidlertid længe har været Frost- 

 vejr, holder de sig godt. 



Men snart er det forbi for dette Aar, og vi har kun Ravnen 

 tilbage. Ja, det er dog hændet, i 1911, at vi har set Ryper (La- 

 gopus mutus) fra Vinduet; det Aar var imidlertid et Rypeaar: 

 vi fik 1080 paa en Uge. Men siden har der ikke været Ryper 

 at skaffe, hverken her eller andre Steder i Distriktet. 



Ravnen er vor eneste Standfugl, men snart er det jo saa 

 mørkt og Vinduerne forøvrigt ogsaa tilfrosne, saa der ikke er 

 mere at se derfra. 



Ja, det var kun i store Træk de almindeligste Ting heroppe; 

 gaar man ud i Marken, er der jo flere og interessantere Arter, 

 som muligvis en rigtig Ornitholog kunde have Udbytte af at 

 komme op og se paa. Hjerterum har jeg, — og saa følger der 

 jo altid Husrum med — , naar det bare ikke bliver en af dem, 

 der slaar for meget ihjel. 



Thule, i November 1917. 



TILFØJELSE. 



Som Følge af, at Skib fra Danmark udeblev, laa ovenstaaende Meddelelse 

 endnu et Aar senere hos Forfatteren i Thule; i et Brev, der paa det Tids- 

 punkt blev vedlagt, gøres nogle Tilføjelser, blandt andet om 



FORSKELLIGE ULYKKER, DER HAR RAMT FUGLENE. 

 Det begyndte i Oktober 1917. Da slog en Flok Tatteratter 

 paa flere tusind Stykker sig ned ved Kap Seddon i Melville- 



